ДАДАТАК 3
Раздатачны матэрыял 
да марапрыемства «Ужо недалечка чырвонае яечка!»
для 4 класа
ДАДАТАК А
Тэксты для падрыхтоўкі расповяда
	1. А цi ведаеце вы, як нашы продкi святкавалi Вялiкдзень?

	2. Вялiкдзень – гэта найважнейшае старажытнае свята ў гонар сонца, абуджэння прыроды, надыходу вясны i пачатку земляробчага сезона.

	3. Ён прыходзiўся прыкладна на дзень веснавого раўнадзенства – 21 сакавiка. Гэта свята, якое адзначаецца заўсёды ў нядзелю.

	4. З прыходам хрысцiянства Вялiкдзень прымяркавалi да дня ўваскрэсення Iсуса Хрыста. Сярод iншых назваў свята: Вялiкадне, Вялiчка i Пасха.








	

	5. У хрысцiянскiм календары Вялiкдзень святкуецца: у каталiкоў – у нядзелю пасля поўнага месяца, якая наступае следам за перыядам вясенняга раўнадзенства. Гэта прыкладна памiж 22 сакавiка i 25 красавiка.

	6.  А ў праваслаўных вернiкаў адлiчваецца наперад 13 дзён i таксама вызначаецца нядзеля пасля поўнi, што прыпадае на перыяд памiж 4 красавiка i 8 мая.

	7. Велiкодны тыдзень пачынаецца з Вербнай нядзелi – Вербнiцы. У гэты дзень нашы продкi няслi ў царкву цi касцёл упрыгожаныя галiнкi вярбы на асвячэнне.

	8. Пасля асвячэння галiнкi неслi дадому i злёгку, у шутку, «бiлi» iмi ўciх дамашнiх, асаблiва дзяцей, i прыгаворвалi:
Не я б’ю, вярба б’е, за тыдзень – Вялiкдзень!
Будзь здароў, як вада, а расцi, як вярба!
Будзь здароў на ўвесь год!


	9. Да Вялiкадня рыхтавалiся старана:  у чысты панядзелак i аўторак Велiкоднага тыдня мылi i прыбiралi дом.

	10. У сераду мылi ў хаце ўсё драўлянае. У чысты чацвер мылiся ў лазнi. Хадзiлi таксама мыцца на бягучую ваду або на расу, каб на целе не было хваробаў.

	11. У суботу гатавалi шмат разнастайных страў, фарбавалi цi распiсвалi яйкi, выпякалi пасхальныя кулiчы. Усю ежу асвячалi ў царкве цi касцёле.

	12. На Вялiкдзень  стол засцiлалi бялюткiм абрусам. На стол ставiлi асвячоную ежу – яйкi, соль, кулiчы, вяндлiну. Трапезу яны пачыналi абявязкова з асвячонага яйка.

	13. Пасля гаспадары хавалi рэшткi асвячоных страў, как праз 9 дзён, на Радаўнiцу, занесцi iх на могiлкi i «пачаставаць» памерлых сваякоў.

	14. Днём моладзь гушкалася на арэлях, вадзiлi карагоды, адорвалi адзiн аднаго чырвонымi яйкамi i гулялi з iмi. Давайце i мы з вамi пагуляем. Нам патрэбны трое жадаючых.

	15. - Гульня называецца «Качанне яек». Для гульнi нам патрэбны невялiкая драўляная дошчачка, пенал i тры яйкi. Гуляюць у яе так: на падлогу кладуць дошчачку. Пад яе падкладаюць з аднаго боку пенал, каб атрымалася горка. 
- Тады пачынаем гульню. Раз! Два! Тры!

	16. - З горкi пускаюць яйкi. Калi яйка аднаго ўдзельнiка задзене пад час руху яйка папярэдняга ўдзельнiка, то яго гаспадар забiрае «збiтае» яйка. Удзельнiкi гуляюць па чарзе. Перамагае ў гульне той, у каго больш за ўciх яек. Усё зразумела?
· Вось наш пераможца! (вучань падымае ўверх руку пераможцы)

	17. - Мы прапануем вам пагуляць у яшчэ адну гульню. Нам патрэбны яшчэ трое жадаючых.
· Гульня называецца «На паляўнiчы спрынт». Для гульнi нам патрэбны тры яйкi, лыжка i хустка. Гуляюць у яе так: удзельнiку завязваюць хусткай вочы i даюць у рукi лыжку. На стол кладуць яйка.
· Пачынаем гульню. Раз! Два! Тры!

	18. - Удзельнiк павiнен з трох разоў лыжкай трапiць па яйку. Той, хто трапляе лыжкай па яйку, забiрае яйка сабе. Удзельнiкi гуляюць па чарзе. Перамагае ў гульне той, хто змог трапiць лыжкай па яйку. 
- Вось наш пераможца! (вучань падымае ўверх руку пераможцы).

	19. А ўвечары мужчыны i хлопцы збiралiся ў вялiкiя гурты валачобнiкаў i хадзiлi па сяле, спяваючы валачобныя песнi ў кожным двары.

	20. На дзявяты дзень пасля Пасхi, у аўторак, на Беларусi адзначаецца Радаўнiца. Гэта дзень памiнання памерлых сваякоў. Сярод iншых варыянтаў назвы свята сустракаюцца: Радунiца, Радаўнiцкiя Дзяды, Наўскi Вялiкдзень.

	21. Перад Радаўнiцай прынята прыводзiць у парадак могiлкi блiзкiх пасля зiмы. На Радаўнiцу кожная сям’я iшла памiнаць памерлых сваякоў спачатку ў царкву, а потым на могiлкi.

	22. Нашы продкi клалi на магiлу невялiкую частку асвячонай ежы: фарбаваныя яйкi, цукеркi, частку пасхальнага кулiча, успамiналi аб памерлых. Гаварыць пра iх дазвалялася толькi добрае. Нашы продкi верылi, што душы памерлых у гэты дзень чуюць iх.

	23. Пасля могiлак па дарозе моладзь i дзецi вадзiлi веснавыя карагоды. Радаўнiца заканчвалася бяседай дома цi ў карчме, але ўжо ў больш вясёлай форме са спевамi i танцамi, гульнямi.

	24. Гэта не было святатацтвам, а мела рытуальнае значэнне – пераадолець смерць, сцвердзiць жыццёвы аптымiзм. У народзе кажуць: «На Радаўнiцу да абеду пашуць, па абедзе плачуць, а к вечару скачуць».

	25. Так заканчваўся на Беларусi цыкл «Велiкодных святаў». Дзякуем вам усiм за ўвагу i да новых сустрэч!





ДАДАТАК Б
Тэксты для сцэны «Мацi i дачка ў хаце»
	Мацi:
	Звычайна, дачушка, яны пад вечар прыходзяць. А пакуль што давай запытаемся ў нашых гасцей пра розныя велiкодныя звычаi – не ўсе ж яны тутэйшыя людзi, многiя i са свету прыехалi.

	Мацi:
	А хто знае, што такое Пісанкі? (Пісанкі – гэта яйкi распісаныя ўзорам. Спачатку на яйка наносяць малюнак гарачым воскам, потым яго вараць і фарбуюць, а пасля саскрабаюць воск і атрымліваюць прыгожы белы ўзор на каляровым фоне.)

	Мацi:
	А  можа хто скажа, што азначае слова «Пасха»? (Зыход, вызваленне з няволi

	Мацi i дочка (разам)
	Сапраўды ўваскрэс! Ваiсцiну ўваскрэс! Праўдзiвы паўстаў!






	Дачка:
	Мамка, калi ж валачобнiкi прыйдуць?

	Дачка:
	Скажыце, людзi добрыя, што такое Крашенка? (Крашенка – яйка, якое мае роўны аднастайны колер без узораў.)

	Дачка:
	Што азначае слова «Вялiкдзень»? (Вялiкi дзень.)

	Мацi i дочка (разам)
	Сапраўды ўваскрэс! Ваiсцiну ўваскрэс! Праўдзiвы паўстаў!

	Валачобнiкi (разам)
	Хрыстос уваскрэс! Хрыстос уваскрэс! Хрыстос уваскрэс!

	1-ы Валачобнiк
	Будь жа, пане гаспадару, здароў, як крынiчная вада!

	2-i Валачобнiк
	Багаты, як урадлiвая зямля!

	3-i Валачобнiк
	Вясёл, як харошая вясна!

	4-ы Валачобнiк
	Дай табе Божа – i ў каморы, i ў аборы!




ДАДАТАК В
[image: ]МЯШОК ПАЖАДАННЯЎ



ДАДАТАК Г
«Валачобнiкi валачылiся…»
[image: ]
Валачобнічкі валачыліся
Xрыстос васкрэс сын Божы
Валачыліся, замачыліся
Xрыстос васкрэс сын Божы
Валачобныя людзі добрыя
Xрыстос васкрэс сын Божы
А ляцела сойка цераз наша полька
Xрыстос васкрэс сын Божы
А ўкрала сойка ды Віцеву жонку
Xрыстос васкрэс сын Божы
Як пабег Віця полы закасаўшы
Xрыстос васкрэс сын Божы 
Сойка, сойка аддай маю жонку
Xрыстос васкрэс сын Божы

Распрацавалi: Мурашка Н.У., аспірант БДПУ iмя М. Танка, Шылава А.С., кандыдат педагагiчных навук, дацэнт

